C 463/18
HU
Az Európai Unió Hivatalos Lapja
2022.12.5.
Az Amtsgericht Wesel (Németország) által 2022. szeptember 9-én benyújtott előzetes döntéshozatal iránti kérelem – AT, BT kontra PS GbR, VG, MB, DH, WB, GS (C-590/22. sz. ügy) (2022/C 463/24) Az eljárás nyelve: német A kérdést előterjesztő bíróság Amtsgericht Wesel Az alapeljárás felei Felperesek: AT, BT Alperesek: PS GbR, VG, MB, DH, WB, GS Az előzetes döntéshozatalra előterjesztett kérdések 1) Elegendő-e az (EU) 2016/679 rendelet (1) (a továbbiakban: általános adatvédelmi rendelet) 82. cikkének (1) bekezdése szerinti kártérítési igény megalapozásához az, ha az általános adatvédelmi rendeletnek valamely az igényérvényesítő személyt védő rendelkezését megsértették, vagy pedig szükséges az, hogy az igényérvényesítő személyt a rendelkezések megsértésén túl további sérelem érje?
2) Az uniós jog alapján szükséges-e az általános adatvédelmi rendelet 82. cikkének (1) bekezdése szerinti nem vagyoni kártérítési igény megalapozásához az, hogy egy bizonyos súlyú sérelem álljon fenn?
3) Különösen: Elegendő-e az általános adatvédelmi rendelet 82. cikkének (1) bekezdése szerinti nem vagyoni kártérítés iránti igény megállapításához az, hogy az igényérvényesítő személynek attól kell tartania, hogy az általános adatvédelmi rendelet rendelkezéseinek megsértése következtében személyes adatai harmadik személyek kezébe kerültek, anélkül, hogy ez egyértelműen megállapítható lenne?
4) Megfelel-e az uniós jognak, ha a nemzeti bíróság az általános adatvédelmi rendelet 82. cikkének (1) bekezdése szerinti nem vagyoni kártérítés megállapítása során az általános adatvédelmi rendelet 83. cikke (2) bekezdésének második mondata szerinti, a szövegnél fogva kizárólag pénzbírságokra vonatkozó szempontokat megfelelően alkalmazza?
5) Arra is figyelemmel kell-e megállapítani az általános adatvédelmi rendelet 82. cikkének (1) bekezdése szerinti nem vagyoni kártérítési igény mértékét, hogy a megítélt igény mértéke elrettentő hatást is elérjen, illetve megakadályozza a jogsértések „elüzletiesedését” (pénzbírságok/kártérítési kifizetések tervezett számításba vételét)?
6) Megfelel-e az uniós jognak az, ha az általános adatvédelmi rendelet 82. cikkének (1) bekezdése szerinti nem vagyoni kártérítési igény mértékének meghatározása során figyelembe veszik azon nemzeti előírások egyidejű megsértését, amelyek célja ugyan a személyes adatok védelme, de nem minősülnek az e rendelettel összhangban elfogadott, felhatalmazáson alapuló jogi aktusoknak és végrehajtási jogi aktusoknak, valamint az e rendeletben foglalt szabályokat pontosító tagállami jognak?
(1)
A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016.
április 27-i (EU) 2016/679 európai parlamenti és tanácsi rendelet (HL 2016.
L 119., 1. o.; helyesbítések: HL 2016.
L 314., 72. o., HL 2018.
L 127., 2. o., HL 2021.
L 74., 35. o.).
A Verwaltungsgericht Minden (Németország) által 2022. szeptember 15-én benyújtott előzetes döntéshozatal iránti kérelem – J. O. kontra Kreis Gütersloh (C-596/22. sz. ügy) (2022/C 463/25) Az eljárás nyelve: német A kérdést előterjesztő bíróság Verwaltungsgericht Minden